**Ministru kabineta rīkojuma projekta „Par apropriācijas pārdali ”sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par valsts budžetu 2017. gadam” 33. pants;Ministru kabineta 2017. gada 8. augusta sēdes protokola Nr. 38 72.§ 3. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par apropriācijas pārdali” (turpmāk – Rīkojuma projekts) sagatavots saskaņā ar Ministru kabineta 2017. gada 8. augusta sēdes protokola (prot. Nr. 38 72.§) 3. punktā noteikto uzdevumu daļā par ar Ministru kabineta 2015. gada 2. decembra rīkojumu Nr. 759 “Rīcības plāns personu, kurām nepieciešama starptautiskā aizsardzība, pārvietošanai un uzņemšanai Latvijā” apstiprinātā Rīcības plāna 3.18. apakšpunktā dotā uzdevuma izpildei paredzētā finansējuma 2017. gadam 5000 *euro* apmērā pārdali Sabiedrības integrācijas fondam pilotprojekta īstenošanai.Saistībā ar Eiropas Savienības teritorijā esošo lielo trešo valstu iedzīvotāju pieplūdumu, kas lūdz patvērumu, un Eiropas Savienības pārvietošanas programmas īstenošanu, ir konstatēts, ka līdzšinējā patvērumu meklētāju uzņemšanā un integrēšanā sabiedrībā ir nepilnības, viena no tām ir personu spēja pēc statusa iegūšanas nodrošināt sev mājokli. Nespējot nodrošināt pamatvajadzības, tostarp arī mājokli, personas, kuras ieguvušas bēgļa vai alternatīvo statusu, nespēj integrēties un līdz ar to izdara izvēli par labu Latvijas teritorijas atstāšanai. Ekonomikas ministrijai saskaņā ar Ministru kabineta 2015. gada 2. decembra rīkojuma Nr. 759 „Rīcības plāns personu, kurām nepieciešama starptautiskā aizsardzība, pārvietošanai un uzņemšanai Latvijā” 3.18. apakšpunkta 3. uzdevumu, Ministru kabineta komitejas 2016. gada 6. jūnija sēdes protokollēmuma (prot. Nr. 19 4. §) 2. punktu, Ministru prezidenta 2016. gada 19. septembra rezolūciju Nr. 90/TA-1885, TA – 724 un Ministru kabineta 2016. gada 6. septembra sēdes protokollēmuma (prot. Nr. 44 47. § DV) 9. punktu ir uzdots sniegt priekšlikumus mājokļa pieejamības jautājuma risinājumiem bēgļiem un personām, kuras ir ieguvušas alternatīvo statusu. Ekonomikas ministrija informatīvajā ziņojumā “Par iespējamiem mājokļa pieejamības risinājumiem bēgļiem un personām, kuras ir ieguvušas alternatīvo statusu”, kas izskatīts Ministru kabineta 2017. gada 8. augusta sēdē, (turpmāk- informatīvais ziņojums), skaidrojot apstākļus, kas apgrūtina personas spējas nodrošināt īres mājokli ir sniegusi vairākus priekšlikumus, kā minēto jautājumu risināt. Ministru kabinets, skatot informatīvo ziņojumu, ir atbalstījis informatīvajā ziņojumā ietverto priekšlikumu īstenot pilotprojektu, nodrošinot divas ģimenes (piešķirts bēgļu vai alternatīvais statuss) ar īres mājokli, ievērojot informatīvajā ziņojumā norādītos priekšlikumus par palīdzības sniegšanu ārpus sociālās palīdzības sistēmas.Attiecīgi, lai nodrošinātu pilotprojekta īstenošanu, Ministru kabinets ir atbalstījis pilotprojekta nodrošināšanai pārdalīt Sabiedrības integrācijas fondam finansējumu 5000 EUR apmērā no Ekonomikas ministrijas budžeta programmas 97.00.00 "Nozaru vadība un politikas plānošana".Plānots pārdalīt finansējumu, kas atbilstoši Ministru kabineta 2015.  gada 2. decembra rīkojuma Nr. 759 „Rīcības plāns personu, kurām nepieciešama starptautiskā aizsardzība, pārvietošanai un uzņemšanai Latvijā” (turpmāk -  Rīcības plāns) pielikumā pievienotajam finanšu aprēķinam “Papildu nepieciešamais finansējums 2016. un 2017. gadam personu, kurām nepieciešama starptautiskā aizsardzība, pārvietošanai un uzņemšanai Latvijā” bija paredzēts Rīcības plāna 3.18.  punkta izpildei.Finanšu līdzekļi 5000  EUR apmērā tiks izmantoti, lai segtu izmaksas mājokļa īres nodrošināšanai divām ģimenēm, kurām piešķirts bēgļu vai alternatīvais statuss, 6 mēnešu periodā, kā arī segtu administratīvās izmaksas, kas rodas pilotprojekta īstenošanas nodrošināšanai (transporta pakalpojumu izmaksas uz pašvaldībām, tulku pakalpojumi utml.). |
| 3. | Projekta izstrādē iesaistītās institūcijas | Ekonomikas ministrija, Sabiedrības integrācijas fonds. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts tieši ietekmēs divu ģimeņu locekļus, kas tiks izvēlēti dalībai pilotprojektā. Precīzu personu skaitu šobrīd nav iespējams identificēt, jo ģimenes dalībai pilotprojektā vēl nav izraudzītas.  |
| 2. | Tiesiskā regulējuma ietekme uz tautsaimniecību un administratīvo slogu | Pilotprojekta īstenošana nodrošinās valsts atbalstu divām ģimenēm ar nepilngadīgiem bērniem, sniedzot garantijas dzīvojamās telpas īrei, tādējādi potenciāli nodrošinot apstākļus, lai būtu iespēja apgūt valodu, un darbspējas vecumā esošie ģimenes locekļiem būtu iespēja uzsākt darba tiesiskās attiecības un patstāvīgi apgādāt sevi un ģimeni. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (*euro*) |
| **2018.gads** | **2019.gads** | **2020.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 |  |  |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 |  |  |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekts nerada ietekmi uz budžetu, jo finansējums pilotprojekta īstenošanas 5000 EUR apmērā tiks pārdalīts no Ekonomikas ministrijas budžeta. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Sabiedrības integrācijas fonds, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. Rīkojuma projekta izpilde notiks esošo pārvaldes funkciju ietvaros. |
| 3. | Cita informācija | Nav. |

Ministru prezidenta biedrs,

ekonomikas ministrs Arvils Ašeradens

Vīza:

Valsts sekretārs Juris Stinka

Zaļaiskalne, 67013242

Zane.Zalaiskalne@em.gov.lv